མ་འཚེར་དྲན་པ་ཡར་
ཐེག་ཉོན། །འཆི་ཁའི་དུས་འདི་བདེ་སྡུག་སོ་མཚམས་ཡིན། །བསམ་པ་བཟང་
ངན་ལས་ཀྱི་འཕེན་ལེན་དུས། །དྲན་བསམ་གོ་མ་ལོག་ཅིག་རིགས་ཀྱི་བུ། །སངས་
རྒྱས་སེམས་ཅན་གདམ་ཁ་མ་ནོར་ཞིག །རང་དབང་རང་ལ་ཡོད་པའི་དུས་ཚོད་
ཡིན། །འཇིག་རྟེན་འདི་ཡི་ཡུལ་མཁར་བང་མཛོད་ནོར། །ཕ་མ་བུ་སྲིང་ཟླ་
143

མན་ངག་ཉམས་ལེན་གྱི་སྐོར།
རོགས་ཉེ་འཁོར་དང་། །གཅེས་པར་འཛིན་པའི་ཕུང་བོ་ཡན་ཆད་ལ། །ཆགས་
སེམས་ཞེན་པ་བསྐྱེད་ན་འཁོར་བའི་རྒྱུ། །དེ་ཕྱིར་མ་ཆགས་མ་ཞེན་བློ་ཡིས་ཐོངས། །ཕྱི་
ནང་དངོས་པོས་བསྡུས་པ་ཐམས་ཅད་ནི། །མི་རྟག་འགྱུར་བའི་རང་བཞིན་ཡིན་
པའི་ཕྱིར།
།དུས་གསུམ་སངས་རྒྱས་མྱ་ངན་འདས་ཚུལ་སྟོན།
།རིགས་དྲུག་
།ཁྱོད་རང་གཅིག་
སེམས་ཅན་སྐྱེ་འཆི་འཕོ་འགྱུར་རྒྱུ། །མཐོ་བའི་མངའ་བདག་རྒྱལ་བོ་མན་ཆད་
ནས། །དམའ་བ་མཛེ་ལོང་སྤྲང་པོ་ཡན་ཆད་ཀྱི། །སྲོག་དང་དབུགས་ཀྱིས་
བསྡུས་པ་ཐམས་ཅད་ཀྱང་། །མ་ཤི་ཚེ་ཐར་བྱ་བ་མི་སྲིད་པས།
པུར་འཆི་བ་མ་ཡིན་ནོ། །མ་འཚེར་མ་འཇིགས་མི་རྟག་རྒྱུད་ལ་ཁོལ། །མ་འཁྲོ་
མ་སྡང་རང་སྣང་སྒྱུ་མ་ཡིན། །མ་སྐྱེས་མི་སྐྱེ་སེམས་ལ་སྐྱེ་འཆི་མེད། །མ་ཆགས་
མ་ཞེན་སེམས་ཉིད་ངོ་བོར་ལྟོས། །བལྟས་པའི་ཚེ་ན་ལྟ་ས་ལྟ་མཁན་མེད། །སྣང་
ལ་དངོས་མེད་མེ་ལོང་གཟུགས་བརྙན་དང་། །གསལ་ལ་འཛིན་མེད་ཆུ་ཟླའི་
དཀྱིལ་འཁོར་འདྲ། །དེ་དག་སྐད་ཅིག་ཙམ་ཡང་མ་བརྗེད་ན། །བདེ་ཆེན་ཐར་
བའི་ལམ་སྣ་ཟིན་པ་ཡིན། །དེ་ཡི་ངང་ལ་མ་ཡེངས་རེམ་ཞིག་བུ། །ནང་དུ་མཚེར་
བ་ས་ཡི་ཁམས་ཉམས་དུས། །ཕྱི་རུ་ལུས་ཀྱི་རེག་བྱ་ཡེ་མི་ཚེར། །དེ་དང་འབྲེལ་
བའི་ལག་པ་གཡོན་མི་ཐེག །དེ་ཡི་བཅུད་ཤོར་སྒོ་དགུའི་ཟག་པ་འཆོར།
དུ་མཁལ་མ་ཆུ་ཡི་ཁམས་ཉམས་དུས། །ཕྱི་རུ་རྣ་བ་ཅུང་ཟད་འོན་དུ་འགྲོ། །དེ་
དང་འབྲེལ་བའི་རྐང་བ་གཡོན་མི་ཐེག །དེ་ཡི་བཅུད་ཤོར་དྲི་ཆུ་སྡོམ་མི་
ཤེས། །ནང་དུ་མཆིན་པ་མེ་ཡི་ཁམས་ཉམས་དུས། །ཕྱི་རུ་ལྕེ་ཡིས་རོ་ལ་གཅོད་
མི་འགྱུར། །དེ་དང་འབྲེལ་བའི་ལག་པ་གཡས་མི་ཐེག །དེ་ཡི་བཅུད་ཤོར་རྣ་ཆུ་
འཛག་ཅིང་སྐེམས། །ནང་དུ་གློ་བ་རླུང་གི་ཁམས་ཉམས་དུས། །ཕྱི་རུ་སྣ་ཡིས་དྲི་
།ནང་
144

༄༅།། སྐྱང་
༴་ནམ་མཁའ་རྒྱལ་མཚན་གྱི་གསུང་བཏུས།
རྣམས་མི་འབྱེད་ལ། །དེ་དང་འབྲེལ་བའི་རྐང་བ་གཡས་མི་ཐེག །དེ་ཡི་བཅུད་
ཤོར་དྲི་ཆེན་ལུག་པ་འོང་། །ནང་དུ་ཙི་ཏྟ་ནམ་མཁའི་ཁམས་ཉམས་དུས། །ཕྱི་རུ་
མིག་གི་གཟུགས་རྣམས་རབ་རིབ་བྱེད། །དེ་དང་འབྲེལ་བའི་ཡན་ལག་མགོ་མི་
ཐེག །དེ་ཡི་བཅུད་ཤོར་གསང་བའི་ཐིག་ལེ་འཆོར། །དེ་དག་ཕྱི་ཡི་འབྱུང་བ་
འཇིག་ཚུལ་ཡིན། །མ་འཚེར་མ་འཇིགས་བླ་མ་སྤྱི་བོར་བསྒོམ། །མ་ཁྲོ་མ་སྡང་
རང་སྣང་སྒྱུ་མ་ཡིན། །མ་སྐྱེས་མི་སྐྱེ་སེམས་ལ་སྐྱེ་འཆི་མེད། །མ་ཆགས་མ་ཞེན་
སེམས་ཉིད་ངོ་བོར་ལྟོས། །བལྟས་པའི་ཚེ་ན་ལྟ་ས་ལྟ་མཁན་མེད། །སྣང་ལ་
དངོས་མེད་མེ་ལོང་གཟུགས་བརྙན་དང་། །གསལ་ལ་འཛིན་མེད་ཆུ་ཟླའི་དཀྱིལ་
འཁོར་འདྲ། །དེ་དག་སྐད་ཅིག་ཙམ་ཡང་མ་བརྗེད་ན། །བདེ་ཆེན་ཐར་བའི་ལམ་
སྣ་ཟིན་པ་ཡིན། །དེ་ཡི་ངང་ལ་མ་ཡེངས་རེམ་ཞིག་བུ། །ལྟེ་བ་ས་ཡི་འཁོར་ལོ་
ཞིག་ནས་སུ། །ས་ཡི་ནུས་པ་ཆུ་ལ་ཐིམ་པའི་ཚེ། །ཕྱི་ཡི་རྟགས་སུ་ལུས་ཀྱི་
སྟོབས་ཀྱང་འཆོར། །ནང་གི་རྟགས་སུ་ཤེས་པ་ལྗི་ཞིང་འཐིབ། །གསང་བའི་
རྟགས་སུ་སྨིག་རྒྱུ་ལྟ་བུ་དང་། །རི་རབ་ཁང་ཁྱིམ་སྟེང་དུ་འགྱེལ་སྣང་འོང་། །སྣང་
ཡུལ་འོད་ཟེར་སེར་པོ་ལམ་ལམ་འཆར། །སྙིང་ཁ་ཆུ་ཡི་འཁོར་ལོ་ཞིག་ནས་
སུ༑ ༑ཆུ་ཡི་ནུས་པ་མེ་ལ་ཐིམ་པའི་ཚེ། །ཕྱི་ཡི་རྟགས་སུ་མདངས་འཆོར་ཁ་ལྕེ་
སྐེམས། །ནང་གི་རྟགས་སུ་འཚུབས་ཤིང་ཚིག་པ་ཟ། །གསང་བའི་རྟགས་སུ་དུ་
བ་ལྟ་བུ་དང་། །མཚོ་དང་ཆུ་བོའི་རྦ་ལ་གཡེང་སྣང་འོང་། །སྣང་ཡུལ་འོད་ཟེར་
སྔོན་པོ་ལམ་ལམ་འཆར། །མགྲིན་པ་མེ་ཡི་འཁོར་ལོ་ཞིག་ནས་སུ། །མེ་ཡི་ནུས་
པ་རླུང་ལ་ཐིམ་པའི་ཚེ། །ཕྱི་ཡི་རྟགས་སུ་དྲོད་ཡལ་ལྕེ་ཡང་དིབ། །ནང་གི་རྟགས་
སུ་ཤེས་པ་གསལ་འགྲིབ་བྱེད། །གསང་བའི་རྟགས་སུ་མེ་སྟག་འཕྲོ་འདྲ་
145

མན་ངག་ཉམས་ལེན་གྱི་སྐོར།
དང་། །མེ་དཔུང་འབར་བའི་ནང་དུ་ཚིག་སྣང་འོང་། །སྣང་ཡུལ་འོད་ཟེར་དམར་
པོ་ལམ་ལམ་འཆར། །གསང་གནས་རླུང་གི་འཁོར་ལོ་ཞིག་ནས་སུ། །རླུང་གི་
ནུས་པ་མཁའ་ལ་ཐིམ་པའི་ཚེ། །ཕྱི་ཡི་རྟགས་སུ་དབུགས་ཐུང་བརྩེགས་མར་
འོང་། །ནང་གི་རྟགས་སུ་དངངས་ནས་འཇུ་ས་ཚོལ། །གསང་བའི་རྟགས་སུ་
ནམ་ལངས་ལྟ་བུ་དང་། །རླུང་ནག་འཚུབ་མས་ཁྱེར་བའི་སྣང་བ་འོང་། །སྣང་
ཡུལ་འོད་ཟེར་ལྗང་གུ་ལམ་ལམ་འཆར། །སྤྱི་གཙུག་ནམ་མཁའི་འཁོར་ལོ་ཞིག་
ནས་སུ། །སེམས་འབྱུང་སེམས་ཉིད་ངང་དུ་ཐིམ་པའི་ཚེ། །ཕྱི་ཡི་རྟགས་སུ་མིག་
ལྡོག་སྒོ་ལྔ་འགག །ནང་གི་རྟགས་སུ་དྲན་པ་ངོས་མི་ཟིན། །གསང་བའི་རྟགས་
སུ་ཉི་མ་ཤར་སྙམ་དང། །བར་སྣང་གཡང་ལ་ལྷུང་སྣང་ལྟ་བུ་འོང་། །སྣང་ཡུལ་
འོད་ཟེར་དཀར་པོ་ལམ་ལམ་འཆར། །དེ་དག་ནང་གི་འབྱུང་བ་བསྡུ་ཚུལ་
ཡིན། །མ་འཚེར་མ་འཇིགས་བླ་མ་རྟག་ཏུ་བསྒོམ། །མ་འཁྲོ་མ་སྡང་རང་སྣང་སྒྱུ་
མ་ཡིན། །མ་སྐྱེས་མི་སྐྱེ་སེམས་ལ་སྐྱེ་འཆི་མེད། །མ་ཆགས་མ་ཞེན་སེམས་ཉིད་
ངོ་བོར་ལྟོས། །བལྟས་པའི་ཚེ་ན་ལྟ་ས་ལྟ་མཁན་མེད། །སྣང་ལ་དངོས་མེད་མེ་
ལོང་གཟུགས་བརྙན་དང་། །གསལ་ལ་འཛིན་མེད་ཆུ་ཟླའི་དཀྱིལ་འཁོར་
འདྲ། །དེ་དག་སྐད་ཅིག་ཙམ་ཡང་མ་བརྗེད་ན། །བདེ་ཆེན་ཐར་བའི་ལམ་སྣ་ཟིན་
པ་ཡིན། །དེ་ཡི་ངང་ལ་མ་ཡེངས་རེམ་ཞིག་བུ། །གཞན་ཡང་མ་ངེས་འཆི་རྟགས་
འཆར་ལུགས་ལ། །སོ་རྩ་སངས་ཤིང་སོ་ལ་དྲེག་པ་ཆགས། །སྣ་ཞུམ་མཆུ་རྫེས་
ལྕེ་དིབ་སྒྲ་འོད་ཆད། །སྨན་དཔྱད་མི་འཕྲོད་ཁ་ཟས་དང་ག་འགག །བ་སྤུ་ཉལ་
ཅིང་ལུས་ཀྱིས་རེག་མི་ཚེར། །གཞུང་རྒྱུད་གཟེར་ཞིང་མིག་གིས་མཐོ་ལྟས་
བྱེད། །ནམ་ཡང་འཆི་བར་འདུག་གོ་བསམ་སྣང་འཆར། །དེ་དུས་འཇིག་རྟེན་
146

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
;
་.་
:
འདི་ཡི་བྱ་བཞག་ལ། །སྔ་བསམ་ཕྱི་མནོའི་རྗེས་སུ་མ་འབྲེང་བར། །སྐད་ཅིག་མ་
ཡེངས་སེམས་ལ་ལྟ་རྟོགས་བགྱིས། །ལུས་ལ་ན་ཚ་སྡུག་བསྔལ་ཡོད་ལགས་
ཀྱང་། །སེམས་ཉིད་སྟོང་གསལ་ངང་ནས་མ་ཡེངས་ལ། །བླ་མ་ཡི་དམ་གསལ་
ཐོབས་སྐྱབས་འགྲོ་བགྱིས། །དགྲ་གཉེན་ཉེ་རིང་ཆགས་སྡང་གཏན་ནས་
སྤོངས། །ཁམས་གསུམ་སེམས་ཅན་ཕ་མ་བུ་གཉེན་ཡིན། །བཟང་ངན་སྤང་བླང་
ཆགས་སྡང་སྐྱེ་མི་རུང་། །བདག་མེད་ངང་ནས་སེམས་བསྐྱེད་འདི་བཞིན་
བགྱིས། །བདག་ཉིད་ལུས་རྒྱ་འདི་ཞིག་ཚེ་ན་ཡང་། །དག་པའི་ཞིང་དུ་སྤྲུལ་བའི་
སྐུ་ཐོབ་ནས། །འཁོར་བ་སྟོང་བ་ཙམ་ཞིག་འདྲེན་ནོ་བསམ། །ཤ་ཁྲག་ལུས་འདི་
མཆོད་སྦྱིན་ཚོགས་སུ་སྒྱུར། །སྣང་སྲིད་གང་བར་སྤེལ་ཞིང་བྱིན་རླབས་ནས། །
རྒྱལ་བ་སྲི་ཞུའི་མགྲོན་རྣམས་མཆོད་པས་མཉེས། །དམ་ཅན་བོན་སྐྱོང་སྲུང་མའི་
ཐུགས་དམ་བསྐང་། །སྡེ་བརྒྱད་བགེགས་རིགས་འབྱུང་པོའི་ལན་ཆགས་
ཁེར། །མ་ནུས་སེམས་ཅན་གྲངས་མེད་སྦྱིན་པས་ཚིམས། །རང་ཉིད་སྟོང་
གསལ་བོན་སྐུའི་ངང་ལ་གནས། །ན་དགའ་ཤི་སྐྱིད་ཡིན་པའི་བློ་རེ་བདེ། །སངས་
རྒྱས་ཞིང་དུ་འགྲོ་བ་བདག་རེ་དགའ། །ཡི་དམ་ལྷ་དང་མཇལ་བའི་རང་རེ་
སྐྱིད། །ཉམས་མྱོང་རྒྱུད་ལ་ཤར་བའི་སེམས་རེ་གསལ། །དེ་ལྟར་སེམས་ལ་
སྒོམས་ཤིག་རིགས་ཀྱི་བུ། །ཞེས་སྒྲ་དག་ཚིག་གསལ་བྱས་ལ་ཚར་གཅིག་
གམ་བཅུ་ཡན་ཆད་སྐབས་དང་བསྟུན་ལ་བྱའོ།།
གསུམ་པ་གདམས་ངག་ཟབ་མོས་འཁྲུལ་པའི་ཕུ་ཐག་གཅོད་པ་ལ་
གསུམ་སྟེ། སྔར་ཞེན་གྱི་འཁྲུལ་བ་གཅོད་པ་དང་། ད་ལྟའི་འཁྲུལ་བ་གཅོད་པ་
དང་། ཕྱི་འབྱུང་གི་འཁྲུལ་བ་གཅོད་པའོ།།
147

མན་ངག་ཉམས་ལེན་གྱི་སྐོར།
དང་པོ་སྔར་ཞེན་གྱི་འཁྲུལ་བའི་བག་ཆགས་ཐམས་ཅད་གཞི་མེད་རྩ་
བྲལ་དུ་བསྟན་པའི་གདམས་པ་འདི་ལྟ་སྟེ། འོ་རིགས་ཀྱི་བུ། ཁྱོད་ཀྱི་ཚེ་རབས་
ཐོག་མ་མེད་པའི་དུས་ནས་རང་གིས་རང་ངོ་མ་ཤེས་ཤིང་འཁོར་བར་འཁྱམས་
པའི་ཚེ། ལུས་གྲངས་མེད་པ་ཞིག་བླངས། ལས་བསམ་གྱིས་མི་ཁྱབ་པ་ཞིག་
སྤྱོད་པ་དེ་དག་རང་སེམས་མ་རྟོགས་པ་ལས་བྱུང་བ་ཡིན། ཁྱད་པར་དུ་ད་ལྟའི་
ལུས་འདིའི་ཐོག་ཏུའང་ལས་སྤྱོད་བསམ་གྱིས་མི་ཁྱབ་པ་ཞིག་སྤྱོད་པ་ལ་དགེ་
བ་དང་མི་དགེ་བའི་བག་ཆགས་མངཔོ་སེམས་ལ་འཆར་བར་འདུག་ན་དེ་དག་
གི་བྱེད་མཁན་རང་སེམས་ཡིན་ཏེ། རང་སེམས་འདི་གཞི་མེད་རྩ་བྲལ་ཞིག་
ཡིན་པ་ལ། བག་ཆགས་དེ་ལ་གཞི་རྩ་འདུག་གམ་མི་འདུག་ཚིག་འདིས་
གསལ་ཐོབ་ཅིང་དྲན་པ་ལ་དྲན་པས་ལྟོས་ཤིག ཀྱེ་མ། ཤ་ཁྲག་ཕུང་བོ་འབྱུང་
བཞི་འཇིག་ཙམ་ན། །སྔར་གྱི་ལས་སྤྱོད་བཟང་ངན་དྲན་ནས་འཚེར། །དེ་ཡི་
བག་ཆགས་རང་གྲོལ་འདི་ལྟ་སྟེ། །དགེ་དང་སྡིག་པ་བདེ་དང་སྡུག་བསྔལ་
དང་། །ལས་དང་རྒྱུ་འབྲས་ཐར་དང་འཁོར་བ་དང་། །ལེགས་དང་ཉེས་པ་སྐྱོན་
དང་ཡོན་ཏན་དང་། །བཟང་དང་ངན་པ་དགའ་དང་མི་དགའ་དང། །ཡིན་དང་མ་
ཡིན་བདེན་དང་རྫུན་ལ་སོགས། །ཕྱོགས་དང་རིས་སུ་ཆོད་པ་མཐའ་དག་
ཀུན། །བདག་དང་གཞན་དུ་འཛིན་པ་འདི་ཡིན་ཏེ། །བདག་འཛིན་རྩ་བ་རང་གི་
སེམས་ལ་ཐུག །རང་སེམས་འདི་ཉིད་མིན་པའི་རང་མ་གྲུབ། །གྲུབ་བམ་མ་གྲུབ་
ཁྱོད་ཀྱིས་མནོ་བསམ་ཐོངས། །ད་ལྟ་ཁྱོད་རང་ལུས་སེམས་བྲལ་ནས་སུ།
ཁྲག་བེམ་པོ་མལ་དུ་སྐྱུར་ན་ཡང་། །ཕ་རོལ་འགྲོ་མཁན་དེ་ཉིད་སུ་རེད་ལྟོས། །དེ་
ཉིད་རང་སེམས་ཡིན་པ་ལྷག་གིས་ཤེས། །དེ་ཚེ་སེམས་ལ་ཁ་དོག་དངོས་པོ་
148

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
::
་ ་ ་ ་
:
དང་། །གཟུགས་དང་སྐྱེ་མཆེད་ཅི་འདྲ་ཡོད་ལྟོས་དང་། །དྲན་ཞིང་བསམ་པ་དེ་
ཙམ་མ་གཏོགས་པས། །རྡུལ་ཕྲན་ཙམ་ཡང་མེད་པར་ཐག་གིས་ཆོད། །དེས་ན་
ལས་སྤྱོད་དགེ་སྡིག་ལ་སོགས་པ། །རྒྱུ་འབྲས་རྣམ་སྨིན་བཟང་ངན་གང་ཡིན་
རུང་། །དྲན་པས་དྲན་པ་བག་ཆགས་གསོས་བཏབ་ཡིན། །བག་ཆགས་དེ་ཀ་
ཆགས་ས་མི་འདུག་སྟེ། །བྱུང་གནས་ཐིམ་གསུམ་སྟོང་ཉིད་ངོ་བོ་གཅིག །ཐམས་
ཅད་སེམས་ཉིད་ངང་ལས་མ་འདས་པས། །ཀ་དག་དྲི་མེད་ཀུན་བཟང་དེ་ལ་
ཟེར། །བདེན་ནམ་མི་བདེན་གཞིག་པ་ཞིབ་བགྱིས་དང་། །སྔར་གྱི་ལས་སྤྱོད་
བཟང་ངན་གང་བགྱིས་དེ། །ད་ལྟའི་ལུས་ཀྱི་ངོས་ན་ཆགས་འདུག་གམ། །མི་
འདུག་བཞིན་དུ་རོ་ལ་མྱོང་ཚུལ་མེད། །འོ་ན་དེ་དག་སེམས་ལ་ཆགས་སམ་
ཞེན། །སེམས་ལ་ཆགས་པའི་གཞི་མ་མི་འདུག་པས། །རྣམ་པར་རྟོག་པའི་དྲན་
རིག་འདི་ཀ་རང་། །འདི་ཉིད་རང་འབྱུང་རང་ཤར་རང་གྲོལ་ཡིན། །མཚན་མ་
ཅིར་ཡང་མ་གྲུབ་རྩ་བྲལ་ཡིན། །རྩ་བྲལ་དེ་ཉིད་སྐད་ཅིག་མ་བརྗེད་ན། །རྒྱུ་
འབྲས་ལས་ལ་མ་ལྟོས་སངས་རྒྱས་ཡིན། །བག་ཆགས་འཁྲུལ་སྣང་རང་འབྱུང་
ཡེ་ཤེས་ཡིན། །རང་འབྱུང་ཡེ་ཤེས་སངས་རྒྱས་དགོངས་པ་ཡིན། །སངས་རྒྱས་
དགོངས་པ་དེ་དང་མ་བྲལ་ན། །སེམས་ལ་བག་ཆགས་བཟང་ངན་གང་ཤར་
ཡང་། །དཔེར་ན་མེ་ལོང་ནང་གི་གཟུགས་བརྙན་འདྲ། །ངེས་པར་གསལ་
ཡང་ངོ་བོ་སྟོང་བ་ཡིན། །གསལ་སྟོང་དབྱེ་རུ་མེད་པའི་སེམས་ཉིད་ལ། །འདི་དང་
ཕྱི་མ་བྱ་བའི་ཡུལ་མ་གྲུབ། །བདེ་དང་སྡུག་བསྔལ་མྱོང་བའི་ལུས་མ་
གྲུབ། །བདག་དང་གཞན་དུ་འཛིན་པའི་སེམས་མ་གྲུབ། །སྐྱེ་དང་འཆི་བ་ཙམ་
འདི་རྣམ་རྟོག་ཡིན། །དགེ་དང་སྡིག་ཏུ་འཛིན་པ་བག་ཆགས་ཡིན། །རྣམ་རྟོག་
:
149

མན་ངག་ཉམས་ལེན་གྱི་སྐོར།
བག་ཆགས་དེ་དངཕྲལ་བའི་ཐབས། །རང་སེམས་འདི་ཉིད་གནས་ལུགས་ཤེས་པར་
གྱིས། །ཤེས་ན་དེ་ཉིད་ཉམས་སུ་མྱོང་བར་བགྱིས། །ཉམས་མྱོང་དེ་དག་རྒྱུད་ལ་གནས་
པར་བགྱིས། །གནས་པའི་ངང་དེར་མ་ཡེངས་འཇོག་པར་བགྱིས། །ཞེས་བརྗོད་དོ།།
གཉིས་པ་ད་ལྟའི་འཁྲུལ་སྣང་གི་མྱོང་ཚུལ་ཐམས་ཅད་གསལ་སྟོང་
དབྱེར་མེད་དུ་བསྟན་པའི་གདམས་པ་ནི། འོ་རིགས་ཀྱི་བུ། ད་ལྟ་ཁྱོད་ལ་ན་ཚ་
ཟུག་གཟེར་ལ་སོགས་སེམས་ལ་མི་བཟོད་པའི་སྡུག་བསྔལ་ཅི་འདྲ་ཡོད་ཀྱང་།
དེ་དག་ལུས་ཀྱིས་མྱོང་ངམ་སེམས་ཀྱིས་མྱོང་ལྟོས་དང་། ལུས་ཀྱིས་མྱོང་ན་ཤི་
བའི་རོ་ལ་མྱོང་ཚུལ་མེད་དེ། སེམས་ཀྱིས་མྱོང་བར་འདུག་ན་སེམས་གསལ་
སྟོང་དངོས་མེད་གཅིག་ཡིན་པ་ལ། མྱོང་ཚོར་དེ་ལ་དངོས་པོ་འདུག་གམ་མི་
འདུག་ཚིག་འདིས་གསལ་ཐོབ་ལ་སེམས་ཀྱི་ངོ་བོ་ལ་ལྟོས་ཤིག ཀྱེ་མ་རྒྱུ་ལས་
གྲུབ་པའི་ཤ་ཁྲག་ཕུང་བོ་འདི། །རྐྱེན་གྱིས་བསླད་ནས་ན་ཞིང་ཚ་བའི་དུས། །སེམས་
ལ་མི་བཟོད་ཉོན་མོངས་བསམ་མི་ཁྱབ། །དེ་དག་གསལ་སྟོང་ངང་དུ་གྲོལ་ཚུལ་
ནི༑ ༑མྱོང་ཚོར་སྡུག་བསྔལ་སེམས་ཀྱིས་ཤེས་པ་ཡིན། །སེམས་ཀྱི་ངོ་བོ་གསལ་
སྟོང་བར་སྣང་